open-index/open-wikipedia-markdown huggingface dataset:
Satyrium ilicis

***Satyrium ilicis*** é unha pequena bolboreta marrón da familia Lycaenidae que habita nas carballeiras e aciñeirais do occidente eurasiático. Foi descrita por Eugenius Johann Christoph Esper en 1779 como *Papilio ilicis*.

## Descrición 
Son pequenas, de case 3 a 3,5 cm de envergadura, ás anteriores entre 14 e 16 mm, máis grandes as femias que os machos. O anverso das ás dos machos presenta unha cor marrón escura, cunha pequena mancha androconial escura case inapreciable nas ás anteriores e nas posteriores unha mancha laranxa no vértice anal e un apéndice caudal abrancazado en V2. As anteriores das femias adoitan posuír unha gran mancha postdiscal laranxa ou ocre. O reverso en ambos os sexos é tamén de cor marrón, aínda que máis claro, cunha liña descontinua bicolor —branco e marrón— na zona postdiscal das ás anteriores. Nas posteriores, ademais desa mesma liña na zona postdiscal, posúe cinco lúnulas alaranxadas submarxinais bordeadas de negro.

Como o resto de especies da súa familia as eirugas son algo aplanadas, con finos pelos, cabeza retráctil e aspecto de lesma. Os imagos presentan nas súas cabezas palpos longos e brancos, ollos grandes e escuros e antenas aneladas en branco. Ambos os sexos posúen tres pares de patas funcionais para camiñar ou agarrarse, con ás fortes e ben proporcionadas que lles permiten voar rapidamente, pousándose en bebedoiros ou charcas nos calorosos días de verán.

## Ciclo biolóxico 
É unha especie univoltina, superando a diapausa en estado de ovo. As larvas eclosionan ao principio da primavera e comezan a alimentarse das follas de aciñeira ou carballo, desde a nervadura central cara á periferia. Tamén se poden alimentar de *Rhamnus catharticus* ou de cerdeira de acios. É mirmecófila coa especie *Camponotus aethiops*. A finais da primavera transfórmase en crisálide. Os imagos voan ao principio do verán, nos meses de xuño e xullo, cando se reproducen e depositan os ovos.

## Distribución e hábitat 
[miniatura|*Satyrium ilicis* libando nunha [asteraceae xunto ao escaravello *Heliotaurus ruficollis*.]]
Poden ser vistas en poboacións dispersas pero abundantes en aciñeirais, carballeiras e monte baixo, así como en baldíos secos cubertos de maleza e en ladeiras abruptas entre carballeiras, desde baixa altitude até os 1500&nbsp;m.

Ten unha distribución eurasiática occidental. Ocupa toda Europa, desde os países bálticos e sur de Suecia até a Península Ibérica, Asia Menor e Líbano; faltando das illas, tanto mediterráneas como atlánticas; na Península Ibérica é máis abundante nos aciñeirais e carballeiras dos Pireneos e cornixa Cantábrica, norte do Sistema Ibérico, norte e suroeste de Portugal e norte do Sistema Penibético, aínda que pode ser atopada tamén en zonas intermedias.

## Sinonimia 
* *Papilio ilicis* Esper, 1779;
* *Papilio lynceus* Fabricius, 1787
* *Thecla caudatula* Zeller, 1847
* *Thecla bischoffii* Gerhard, 1850
* *Thecla bischoffii cilicica* (Holtz, 1897)
* *Thecla syra* Pfeiffer, 1932
* *Thecla syra pinoptas* (Zerny, 1932)

Pero a especie tamén pode verse escrita como *Fixenia ilicis* ou *Nordmannia ilicis*.

## Notas 
## Véxase tamén
### Bibliografía 
* 
* 
* 
* 
*
Lycaena tityrus

miniatura|*Lycaena tityrus*, macho
miniatura|*Lycaena tityrus*, femia
miniatura|*Lycaena tityrus* ♀ △
***Lycaena tityrus*** é unha bolboreta da familia Lycaenidae.

## Características 
A parte superior do macho é de cor marrón con manchas negruzcas. Ao longo do bordo posterior hai unhas poucas manchas de cor laranxa. As ás dianteiras da femia son máis redondeadas e un pouco máis laranxas que no macho, e ela ten máis manchas de cor laranxa ao longo dos bordos das ás dianteiras e traseiras, pola contra, son bastante similares na parte superior.

A parte inferior é similar en ambos os sexos, dunha cor amarela agrisada, manchas escuras e manchas de cor laranxa ao longo dos bordos das ás. 

## Bioloxía 
A larva é de cor verde e pode chegar a ter até 20 milímetros de longo. Hiberna como larva nova.

As súas plantas hospederas son especies de acedeira *Rumex* como *R. acetosa*.

## Período de voo 
É unha especie polivoltina en lugares cálidos, de abril a outubro, bivoltina en lugares máis frescos, de maio e xuño e de xullo a setembro, voa de 50 a 2500 metros de altitude.

## Distribución 
Habita o sur e centro de Europa, chega a Italia, Sicilia, Grecia e Turquía, o sur de Rusia, até a cordilleira de Altái. Nos países nórdicos está a nivel local en Dinamarca. En España atópase na metade norte eurosiberiana, entre os Pireneos e Galicia ademais do sistema Ibérico norte. É substituída por *Lycaena bleusei* en gran parte do centro Peninsular.

## Hábitat 
O seu hábitat son prados con flores.

## Notas 
## Véxase tamén
### Ligazóns externas 
* Fotografías e Taxonomía 
* http://www.schmetterling-raupe.de/art/tityrus.htm
* Butterflies.de
* Moths and Butterflies of Europe and North Africa (inglés)
* *Lycaena tityrus* na web de Fauna Europaea
O duelo

O título **O duelo** pode facer referencia a diferentes obras:

****O duelo***, filme de 1971 dirixido por Lamont Johnson.
* ***O duelo***, filme de 2016 dirixido por Kieran Darcy-Smith.
Callophrys avis

***Callophrys avis*** (Chapman, 1909) é un lepidóptero ropalócero da familia Lycaenidae.

## Distribución 
Moi restrinxida. En África distribúese por Marrocos e Alxeria: atópase en Tánxer, Alxer, Jenchela e Zerhoun. En Europa, por Francia, España e Portugal: Cáceres, Cádiz, Málaga, Teruel, metade oriental de Cataluña, sur de Portugal e desde os Pireneos Orientais até os Alpes Marítimos.

## Descrición 
### Imago 
Tamaño pequeno. Destaca a súa coloración verde do reverso (cunha pequena franxa descontinua branca nas ás posteriores), aspecto que na Península Ibérica soamente comparte con *Callophrys rubi* e lixeiramente con *Tomares ballus*, só que esta última especie tamén presenta tonalidades laranxa e as verdes están localizadas nas ás posteriores; en cambio é moi similar á primeira; para diferencialas con certeza tense que observar a pilosidade da fronte (espazo entre os dous ollos), vermello en *C. avis*, aínda que hai algunha outra pequena diferenza. Anverso uniforme de cor marrón escuro. Dimorfismo sexual case inexistente.

### Eiruga 
Pouco coñecida; coa forma típica de licénido. Nunha das formas coñecidas é verde con ambas as franxas laterais máis claras e dúas máis dorsais da mesma tonalidade e punteadas de vermello.

## Hábitat 
Zonas arbustivas e secas con abundancia de érbedo (*Arbutus unedo*), a principal planta nutricia da eiruga. Esta tamén se pode alimentar de *Coriaria*, *Viburnum* e *Salvia*.

## Período de voo e hibernación 
Unha xeración ao ano. Os imagos voan entre finais de marzo e mediados de xuño dependendo da localidade e da altitude. Hiberna como pupa.

## Comportamento 
Sobre arbóreas, as femias poñen os ovos en follas novas adxacentes a flores secas ou froitos, evitando plantas novas ou rebrotadas.

## Notas 
## Véxase tamén
### Ligazóns externas 
* European Butterflies (inglés)
* Insectarium Virtual (castelán)
* Moths and butterflies of Europe and North Africa (inglés)
Frasniano

miniatura|Paleoxeografía do Devoniano tardío, hai 380 Ma.

O **Frasniano** ou Frasnense é un dos dous pisos faunísticos do Devoniano tardío. Durou desde hai   millóns de anos a hai  millóns de anos. Foi precedido polo piso Givetiano e seguido polo piso Famenniano.

Durante o Frasniano producíronse grandes construcións de arrecifes, especialmente no oeste do Canadá e Australia. En terra, estaban formándose os primeiros bosques. En América do Norte o oroxenia Antler estaba no seu auxe, que foi contemporánea da fase Bretónica da oroxenia varisca ou herciniana en Europa.

O Frasniano coincide coa segunda metade da "interrupción do carbón vexetal" no rexistro fósil, un intervalo de tempo con baixos niveis de oxíxeno atmosférico, por debaixo do 13%, o mínimo necesario para que poida haber lumes forestais.

En América do Norte fanse as seguintes subdivisións no Frasniano:
* Grupo West Falls
* Grupo Sonyea
* Grupo Genesee

## Nome e definición 
O piso Frasniano propúxoo en 1879 o xeólogo francés Jules Gosselet e foi aceptado para o piso inferior do Devoniano superior pola Subcomisión sobre Estratigrafía do Devoniano en 1981. O seu nome procede do da vila belga de Frasnes-lez-Couvin.

## Notas
Rift de Pripyat-Dniéper-Donets

miniatura|250px|Mapa xeolóxico de Ucraína.
O **rift de Pripyat-Dniéper-Donets** ou **rift de Dniéper-Donets** (tamén denominado "paleorrift" e "aulacóxeno") é un rift que discorre de leste a oeste no cartón sármata que se desenvolveu e estivo máis activo no Paleozoico. O rift esténdese desde a depresión do Caspio en Rusia ao norte de Ucraína pasando pola rexión do Donbás. O rift separa o macizo de Voronezh no norte do escudo ucraíno no sur.

O paleorrift de Dniépr-Donets foi un lugar de actividade magmática no Devoniano que empezou ao final do Frasniano e culminou no Famenniano causada por unha pluma do manto. A tectónica extensional foi tamén moi activa durante o Famenniano.

Suxeriuse que o paleorrift de Dniéper-Donets está relacionado coa provincia alcalina de Kola contemporánea.

## Notas
PCSat 1

**PCSat 1**, acrónimo de **Prototype Communications satellite** e coñecido tamén como **Navy-OSCAR 44**, foi un satélite artificial da Academia Naval dos Estados Unidos lanzado o 30 de setembro de 2001 mediante un foguete Athena 1 desde o Complexo do Espazoporto do Pacífico - Alasca.

## Características 
PCSat 1 foi un pequeno satélite deseñado e construído por estudantes e técnicos da Academia Naval dos Estados Unidos con fondos da Academia Naval e dunha bolsa de Boeing. A súa finalidade foi proporcionar experiencia na construción de satélites aos estudantes e servir de satélite de comunicacións no rango de satélites afeccionados e para dar servizo ao Sistema Automático de Informe de Posición (APRS).

## Notas 
## Véxase tamén 
### Outros artigos 
*Athena 1
Satyrium spini

***Satyrium spini*** é unha especie de insecto lepidóptero, pequena bolboreta pertencente á familia Lycaenidae.

Foi descrita por Denis & Schiffermüller en 1775.

## Descrición 
## Distribución 
Pode atoparse en toda a Península Ibérica e no centro de Europa, até Asia, excluídos cara ao norte os países bálticos.

## Período de voo 
Univoltino, desde fin de maio a fin de xullo segundo latitude.

## Hábitat 
Maleza seca, zonas herbosas arbustivas, prados de montaña, claros de bosque.

## Plantas nutricias 
Como plantas nutricias cítanse *Rhamnus lycioides*, *Rhamnus cathartica*, *Prunus spinosa*, *Rhamnus saxatilis*, *Arctium*,  *Crataegus monogyna* e *Frangula alnus*, entre outras.

## Notas 
## Véxase tamén
### Ligazóns externas 
* *Satyrium spini* - Biodiversity Heritage Library - Bibliografía
* *Satyrium spini * - de Jong, Y.S.D.M. (ed.) (2013) Fauna Europaea.
Laeosopis roboris

***Laeosopis roboris*** é un insecto Lepidóptero da familia Lycaenidae, a única especie do xénero  ***Laeosopis***.

## Histórico e denominación 
*Laeosopis roboris* foi descuberta e descrita por Esper en 1793.

### Subespecies 
* *Laeosopis roboris demissa* Verity, 1943 ; en Italia.
* *Laeosopis roboris escorialensis* Oberthür 1910
* *Laeosopis roboris higginsi* Agenjo, 1963 ; en España, cara a Granada.
* *Laeosopis roboris lusitanica* Staudinger, [1892] ; en Portugal.
* *Laeosopis roboris magis* Agenjo, 1963 ; no noroeste de España.
* *Laeosopis roboris mudarra* Agenjo, 1963 ; no nordeste de España.
* *Laeosopis roboris portaensis* Betti, 1977 ; no sur do Pireneo.
* *Laeosopis roboris thiersi* Betti, 1977 ; no sur de Francia

## Descrición 
É unha bolboreta pequena que na súa parte superior é de cor gris escura con reflexos violetas e bordo de á escurecido, cuxas ás posteriores están festonadas.

O dorso é de cor ocre con liñas submarxinais discretas de cor laranxa, bordo rematado con fimbrias brancas.

## Bioloxía 
Habita na follaxe dos fresnos, pola mañá cedo descende a alimentarse de plantas umbelíferas, v.g. *Foeniculum vulgare*.

### Período de voo e hibernación 
Univoltina, voa nunha xeración, desde finais de maio até finais de xullo segundo a localidade e a altitude, de 100 a 1600 metros.

Pasa o inverno en forma de ovos sobre xemas de fresno.

### Plantas hóspede 
As súas plantas hóspedes son fresnos, *Fraxinus excelsior*, *Fraxinus angustifolia*.

## Ecoloxía e distribución 
A súa área de distribución limítase ao suroeste de Europa, Portugal, España, Francia.

### Hábitat 
É un lepidóptero dos bosques, sebes e pequenos bosques de fresnos.

## Notas 
## Véxase tamén
### Bibliografía 
* *Guía de las mariposas de Europa y de África de Norte*, Delachaux e Niestlé, Tom Tolman, Richard Lewington, ISBN 978-2-603-01649-7

### Ligazóns externas 
* Euro butterflies
Buu Nygren

**Buu Nygren**, nado o 25 de decembro de 1986, é o 10º Presidente da Nación Navagho. Nygren-Montoya recibiu 34&nbsp;890 votos, derrotando a Jonathan Nez, que recibiu 31&nbsp;339 votos nas eleccións de 2022. Xurou o seu cargo o 10 de xaneiro de 2023.

## Traxectoria 
Nygren naceu o 25 de decembro de 1986 en Blanding, Utah. A súa nai é navagho, e o seu pai é de ascendencia vietnamita. Nygren pertence ao clan Táchiiʼnii. Porén, non ten clan paterno xa que o seu pai non era navagho. Polo tanto, dise que "naceu dos vietnamitas" cando se nomean os seus clans. Asistiu ao Instituto Red Mesa. Nygren foi o compañeiro na fórmula presidencial de Joe Shirley Jr. nas eleccións de 2018 á Presidencia da Nación Navagho. Con 35 anos de idade, Nygren converteuse na persoa máis nova en ser elixida como Presidente da Nación Navagho.

Nygren traballou na xestión da construción. Casou coa exrepresentante do estado de Arizona Jasmine Blackwater-Nygren.

## Notas
Jasmine Blackwater-Nygren

**Jasmine Blackwater-Nygren**, nada como Blackwater en 1995/1996, é unha política navagho que é a Primeira Dama da Nación Navagho dende 2023. Foi representante do 7º distrito lexislativo de Arizona na Cámara de Representantes entre 2021 a 2023, sendo a lexisladora máis nova de Arizona.

## Traxectoria 
### Carreira política 
Blackwater-Nygren foi nomeada no sétimo distrito lexislativo de Arizona despois de que o demócrata Arlando Teller renunciase para ocupar un cargo no Departamento de Transporte dos Estados Unidos. Non se presentou ás eleccións en 2022.

## Vida persoal 
Blackwater-Nygren é membro da Nación Navagho e casou con Buu Nygren, quen se converteu en Presidente da Nación Navagho o 10 de xaneiro de 2023.

## Notas
Unha cita no parque

***Unha cita no parque*** (en ) é un filme británico de 2017 dirixido por Joel Hopkins e escrito por Robert Festinger. Baséase na vida de Harry Hallowes quen reclamou con éxito a propiedade dunha parcela de medio acre de Hampstead Heath. Está protagonizado por Diane Keaton, Brendan Gleeson, James Norton, Lesley Manville, Jason Watkins, Hugh Skinner e Simon Callow. Estreouse o 23 de xuño de 2017 a través de Entertainment One Films.

Estreouse en galego o 17 de agosto de 2023 a través da TVG.

## Personaxes 
* Diane Keaton como Emily Walters
* Brendan Gleeson como Donald Horner
* James Norton como Philip
* Lesley Manville como Fiona
* Jason Watkins como James Smythe
* Phil Davis como Fyfe
* Simon Callow como o xuíz
* Alistair Petrie como Steve Crowley
* Peter Singh como Xavier
* Will Smith como Leon Rowlands
* Rosalind Ayres como Susan
* Brian Protheroe como Rory
* Alex Gaumond como Mark Kasdan
* Hugh Skinner como Erik

## Notas
O bo mestre

***O bo mestre*** (en ) é un filme francés de 2017 escrito e dirixido por Olivier Ayache-Vidal e protagonizado por Denis Podalydès.

Estreouse en galego o 7 de setembro de 2023 a través da TVG, con tradución de Manuel Arca e dirección de Charo Pena.

## Personaxes 
* Denis Podalydès como François Foucault
* Abdoulaye Diallo como Seydou
* Tabono Tandia como Maya 
* Pauline Huruguen como Chloé
* Alexis Moncorgé como Gaspard
* Charles Templon como Sébastien 
* Léa Drucker como Caroline
* Zineb Triki como Agathe
* Mona Magdy Fahim como Rim 
* Emmanuel Barrouyer como o director do colexio
* François Petit-Perrin como Rémi
* Jean-Pierre Lorit como oficial do Ministerio de Educación
* Marie-Julie Baup como o doutor no hospital
* Cheick Sylla como Marvin
* Marie Rémond como Camille 
* Laurent Claret como Pierre Foucault 
* Émilie Gavois-Kahn como a criada

## Notas
A rapaza do tren

***A rapaza do tren*** (en ) é un filme estadounidense de 2016 dirixido por Tate Taylor e escrito por Erin Cressida Wilson. Baséase na novela homónima da autora Paula Hawkins. Está protagonizado por Emily Blunt, Rebecca Ferguson, Haley Bennett, Justin Theroux, Luke Evans, Allison Janney, Édgar Ramírez e Lisa Kudrow. O filme conta a historia dunha divorciada alcohólica que se ve implicada nunha investigación sobre unha persoa desaparecida.

A rodaxe principal comezou o 4 de novembro de 2015 na cidade de Nova York. Foi producido por Marc Platt e DreamWorks Pictures, e *A rapaza do tren* foi o primeiro filme distribuído por Universal Pictures como parte do novo actodo de distribución con DreamWorks a través da compañía Amblin Partners.

Estreouse en galego o 24 de agosto de 2023 a través da TVG. Foi traducido por Adrián Ramos e a directora de dobraxe foi Charo Pena.

## Personaxes 
* Emily Blunt como Rachel Watson
* Rebecca Ferguson como Anna Watson
* Haley Bennett como Megan Hipwell
* Justin Theroux como Tom Watson
* Luke Evans como Scott Hipwell
* Allison Janney como DS. Riley
* Édgar Ramírez como Dr. Kamal Abdic
* Lisa Kudrow como Martha
* Laura Prepon como Cathy
* Darren Goldstein como "*Man in the Suit*"

## Notas
Random Hearts

***Random Hearts*** é un filme estadounidense de 1999 dirixido por Sydney Pollack e protagonizado por Harrison Ford e Kristin Scott Thomas. Baséase na novela homónima de 1984 escrita por Warren Adler, e trata dun policía e unha congresista que descobren que os seus cónxuxes estaban a ter unha aventura antes de morrer xuntos nun desastre aéreo.

## Personaxes 
* Harrison Ford como Sarxento William "Dutch" Van Den Broeck
* Kristin Scott Thomas como Kay Chandler
* Charles S. Dutton como Alcee
* Bonnie Hunt como Wendy Judd
* Dennis Haysbert como Detective George Beaufort
* Sydney Pollack como Carl Broman
* Richard Jenkins como Truman Trainor
* Paul Guilfoyle como Dick Montoya
* Susanna Thompson como Peyton Van Den Broeck
* Peter Coyote como Cullen Chandler
* Kate Mara como Jessica Chandler
* Susan Floyd como Molly Roll
* Dylan Baker como Richard Judd
* Lynne Thigpen como Phyllis Bonaparte
* Reiko Aylesworth como Mary Claire Clark
* Edie Falco como Janice

## Recadación 
Cun orzamento estimado en 64 millóns de dólares, *Random Hearts* non foi un éxito comercial no seu pais, recadando só 31&nbsp;502&nbsp;583 dólares nos cinemas dos Estados Unidos e do Canadá. O filme recadou outros 43&nbsp;105&nbsp;987 dólares nos mercados internacionais, cunha recadación total de 74&nbsp;608&nbsp;570 dólares.

## Notas
Red 2

***Red 2*** é un filme estadounidense de 2013 dirixido por Dean Parisot. É a secuela do filme de 2010 *Red*. Baseáse nos personaxes da obra de banda deseñada homónima creada por Warren Ellis e Cully Hamner, e publicada por DC Comics con Homage. Está protagonizado por Bruce Willis, John Malkovich, Mary-Louise Parker, Catherine Zeta-Jones, Lee Byung-hun, Anthony Hopkins e Helen Mirren. Estreouse o 19 de xullo de 2013 nos cinemas dos Estados Unidos.

Estreouse en galego o 31 de agosto de 2023 a través da TVG.

## Personaxes 
* Bruce Willis como Frank Moses
* John Malkovich como Marvin Boggs
* Helen Mirren como Victoria Winslow
* Mary-Louise Parker como Sarah Ross
* Anthony Hopkins as Dr. Edward Bailey 
* Catherine Zeta-Jones como Major General Katja Petrokovich
* Brian Cox como Ivan Simanov
* Byung-hun Lee como Han Cho Bai
* David Thewlis como The Frog
* Neal McDonough como Jack Horton
* Garrick Hagon como Davis
* Tim Pigott-Smith como Philips
* Philip Arditti como Arman
* Jong Kun Lee como pai de Han
* Mitchell Mullen como Wade
* Martin Sims como Blackwell
* Tristan Lalla como Vance
* Nathalie Buscombe como Serena
* Emma Heming Willis como Kelly
* Steven Berkoff como Cobble 
* Titus Welliver como Burgess

## Notas
O corno

***O corno*** é un filme galego de 2023 dirixido e escrito por Jaione Camborda e protagonizado por Janet Novás, Siobhan Fernandes e Carla Rivas. Foi rodado en lingua galega. Estreouse no Festival Internacional de Cinema de Toronto de 2023 antes de presentarse á 71ª edición do Festival Internacional de Cine de Donostia, onde se converteu no primeiro filme en galego en competir na sección oficial.

O 30 de setembro de 2023 converteuse tamén no primeiro filme en galego en gañar a Cuncha de Ouro á mellor película no Festival de Donostia.

## Sinopse 
Ambientado na Illa de Arousa en 1971, o filme conta a historia de María, unha muller que traballa como mariscadora. Tamén é coñecida na illa por axudar outras mulleres nos partos empregando cornizó. Logo dun inesperado suceso, foxe e comeza unha perigosa viaxe cruzando a fronteira por unha das rutas de contrabando entre Galicia e Portugal.

## Personaxes 
* Janet Novás como María
* Siobhan Fernandes como Anabela
* Carla Rivas como Luisa
* Daniela Hernán Marchán como Ángela
* María Lado como Teresa
* Julia Gómez como Carmen
* José Navarro como Marcos
* Nuria Lestegás como Mabel
* Darío Fernández Raposo como Manuel
* Diego Anido como Juan
* Filomena Gigante como Belén

## Rodaxe 
O filme foi rodado nas comarcas do Salnés e Baixo Miño, na provincia de Pontevedra, e no Alto Minho, en Portugal.

## Premios 
Nos Premios Mestre Mateo de 2024 levou sete premios: longametraxe, maquillaxe e perruquería (Bárbara Brouke, Lorena Calvo e Silvia Neira), vestiario (Uxía Vaello), guión (Jaione Camborda), son (Sergio Silva e David Machado), dirección de arte (Melania Freire), dirección Jaione Camborda).

## Notas 
## Véxase tamén 
### Bibliografía
*

### Outros artigos 
* Lista de filmes en galego con maior recadación
Melgar, Tolima

**Melgar** é un concello colombiano do departamento de Tolima. Atópase a 98 quilómetros ao suroeste de Bogotá e a unha hora ao leste de Ibagué, a cidade capital de Tolima. Ten unha superficie de 215,7 km² e unha poboación de 36 047 habitantes (2015).

Melgar atópase no val do río Sumapaz e fai fronteira co departamento de Cundinamarca e o río Sumapaz polo norte, coa vila de Icononzo polo leste, as vilas de Cunday polo sur e Carmen de Apicalá polo oeste.

A cidade é sede dunha base militar importante chamada Base Aérea de Tolemaida.

## Notas 
## Véxase tamén 
### Bibliografía 
* Senado da República de Colombia (1989), *Municipios colombianos*. Bogotá: Pama Editores Ltda. 
### Ligazóns externas 
* Páxina oficial
Tribunal Supremo de Wisconsin

O **Tribunal Supremo de Wisconsin** (en inglés, *Wisconsin Supreme Court*) é a máis alta instancia xudicial do estado de Wisconsin, nos Estados Unidos. A súa sede está en Madison, a capital estatal e está integrado por sete maxistrados cuxas sentenzas só poden ser apeladas ante o Tribunal Supremo dos Estados Unidos. 

## Competencias 
Segundo o artigo sétimo da Constitución estatal, o Tribunal Supremo é o máximo órgano xurisdicional de Wisconsin correspondéndolle, polo tanto, resolver as apelacións dos casos dos xulgados. Ademais, administra o sistema xudicial de Wisconsin encargándose de elaborar o orzamento, planificar as necesidades futuras e xestionar os xurados.  

## Membros 
O Tribunal Supremo está composto por sete maxistrados que teñen mandatos de dez anos. Estes xuíces son escollidos por sufraxio entre candidatos independentes en eleccións anuais. Os membros do plenario escollen entre eles a un presidente (*chief justice*) para un exercicio bianual. 

## Notas 
## Véxase tamén 
### Ligazóns externas 
* Páxina web do Tribunal Supremo de Wisconsin (en inglés)
Base Aérea de Tolemaida

A **Base Aérea de Tolemaida** (OACI: SKTI) é unha base aérea militar colombiana situada no concello de Nilo no departamento de Cundinamarca, e no concello de Melgar, no departamento de Tolima.

## Instalacións 
A base aérea ten unha elevación de 493 metros por enriba do nivel do mar. Ten dúas pistas de aterraxe, a primeira é designada "04/22", ten unha superficie de asfalto e mide 2.829 metros de longo e 29 metros de ancho. A segunda pista é designada "04L/22R", ten unha superficie de formigón e mide 436 metros de longo e 20 metros de ancho.

Tolemaida é a sede do Centro Nacional de Formación.

## Historia 
### Violacións por parte de militares dos Estados Unidos 
Unha comisión conxunta entre o goberno colombiano e a FAC publicou un informe no 2015 documentando a violación de polo menos 54 mulleres por militares dos Estados Unidos que ocorreron entre o 2003 e o 2007. O informe indica que as violacións ocorreron nos arredores da base aérea de Tolemaida e na cidade de Melgar. Por mor dos acordos de inmunidade bilaterais entre os gobernos colombiano e estadounidense, os homes foron inmunes de axuizamento polo goberno de Colombia.

### Tropas colombianas e estadounidenses 
En xaneiro de 2020, tropas colombianas e dos Estados Unidos lideraron unha inserción militar conxunta de ambos os países con aeronaves Lockheed C-130 Hércules simulando así a captura dun aeródromo. Para este exercicio as tropas colombianas traballaron con ao redor de 75 militares da División Aérea 82 do Exército dos Estados Unidos e 40 militares do Exército dos Estados Unidos-División Sur.

## Galería de imaxes 

Ficheiro:Special Forces Colombia.jpg|Soldados do Exército Nacional de Colombia en Tolemaida (2007).
Ficheiro:Defense.gov photo essay 120606-A-GO008-075.jpg|Exércitos de distintos países de América en Tolemaida (2012).
Ficheiro:Assault and obstacle course close out final day of competition 140729-A-AD886-788.jpg|Soldados adestrando en Tolemaida (2014).

## Notas
The Marvelous Mrs. Maisel

***The Marvelous Mrs. Maisel*** é unha serie de televisión de comedia e drama creada por Amy Sherman-Palladino, a cal se estreou en Amazon Prime Video o 17 de marzo de 2017. Está ambientada na cidade de Nova York nas décadas de 1950 e 1960, con algúns "saltos" a décadas posteriores na derradeira tempada, e está protagonizada por Rachel Brosnahan no papel de Miriam "Midge" Maisel, unha ama de casa que descobre o seu talento para a comedia e comeza unha carreira profesional neste campo. O resto do elenco está composto por Alex Borstein, Michael Zegen, Marin Hinkle, Tony Shalhoub, Kevin Pollak, Caroline Aaron, Jane Lynch e Luke Kirby. O episodio piloto recibiu a aclamación da crítica e a serie foi recollida por Amazon Studios. A quinta e derradeira tempada estreouse o 14 de abril de 2023, e rematou o 26 de maio de 2023.

## Personaxes 
[miniatura|esquerda|[Rachel Brosnahan, quen interpreta o papel de Midge Maisel.]]
* Rachel Brosnahan como Miriam "Midge" Maisel
* Alex Borstein como Susie Myerson
* Michael Zegen como Joel Maisel
* Marin Hinkle como Rose Weissman
* Tony Shalhoub como Abraham "Abe" Weissman
* Kevin Pollak como Moishe Maisel
* Caroline Aaron como Shirley Maisel
* Jane Lynch como Sophie Lennon
* Luke Kirby como Lenny Bruce
* Reid Scott como Gordon Ford
* Alfie Fuller como Dinah Rutledge
* Jason Ralph como Mike Carr

## Notas
A Menda, Zamáns, Vigo

**A Menda** é un lugar da parroquia de Zamáns, no concello pontevedrés de Vigo, na comarca de Vigo. Segundo o IGE, en 2022 tiña unha poboación de 30 habitantes (17 mulleres e 13 homes).

A pesar de que se rexistra no Nomenclátor de Galicia, adoita incluírse dentro do lugar de Cidáns nos censos de poboación.

## Lugares e parroquias 
### Lugares de Zamáns 
### Parroquias de Vigo 
## Notas 
## Véxase tamén 
### Outros artigos 
* Lugares de Vigo
Asdrúbal Álvarez Galindo

**Asdrúbal Álvarez Galindo**, nado en Carcaixent o 19 de febreiro de 1891, foi un empresario e sindicalista español.

## Traxectoria 
[miniatura|Monumento en [Oza, A Coruña|Oza ós ocupantes da embarcación "La Libertaria", obra de Jorge Pastor.]]
Militante anarquista, xunto co seu irmán Aníbal formaron parte de organizacións terroristas que realizaron atentados contra a patronal e as autoridades en Barcelona no período 1919-1923. Exportador de peixe do porto da Coruña durante a República. Foi alicerce do Sindicato de la Industria del Transportes. Membro da sociedade patronal de Exportadores de peixe da que foi elixido vicepresidente en 1929.. Foi presidente do Ateneo Popular Coruñés e militou en Izquierda Republicana. Logo do golpe de Estado do 18 de xullo de 1936 estivo agochado. Xunto con Maximino Zás mercaron unha pequena embarcación de servizo de porto e organizaron a fuga da motora *La Libertaria* en xaneiro de 1937. Foi xulgado en Ferrol por sedición e declarado en rebeldía. Embarcou en Santander rumbo a Francia o 25 de febreiro de 1937. Volveu de Francia para loitar pola República. Exiliouse en México.

## Vida persoal 
Casou con Carmen Colom Sentis.

## Notas 
## Véxase tamén 
### Bibliografía 
*
Funicular de Artxanda

O **funicular de Artxanda** (en éuscaro *Artxandako funikularra*) é un transporte público que comunica a cidade de Bilbao co cume do monte Artxanda en Biscaia (Euskadi). 

O acceso desde Bilbao sitúase na praza do Funicular adxacente á rúa Castaños, no barrio homónimo, próxima ao paseo Campo Volantín, entre o Concello de Bilbao e a ponte de La Salve. A poucos metros atópase o Zubizuri, ponte de Santiago Calatrava.

## Historia 
Foi construído pola empresa suíza Von Roll a partir dunha iniciativa do donostiarra Evaristo San Martín.

Realizou a primeira viaxe o 7 de outubro de 1915, operado por unha empresa privada. Ao crebar esta, o goberno municipal fíxose cargo del en 1939. En 1983 foi totalmente reformado e actualmente está xestionado polo Concello de Bilbao.

Construíuse para poder acceder ao casino do monte Artxanda. Durante o asedio de Bilbao na Guerra civil española as vías e a estación superior foron bombardeadas. O servizo quedou interrompido até 1938.

### Renovación integral 
En marzo de 2023 informouse o proxecto de renovación do funicular. Unha vez instaladas 220 placas fotovoltaicas na cuberta da pista de patinaxe, situada á beira da estación superior, presentouse o deseño da devandita estación. Contaría, entre outros, cunha maior accesibilidade, a instalación de portas canceladoras e salas de agarda. As obras, que incluirían un miradoiro a Bilbao, comezarán en outono e prevese que conclúan xa en 2024. Así mesmo, expúxose a renovación integral dos vagóns para facelos máis accesíbeis e que conten con maior capacidade e luminosidade.

## Datos técnicos 
* Percorrido: 770,34 metros
* Desnivel: 226,49 metros
* Pendente máxima: 44,98 %
* Capacidade: 70 persoas por vehículo
* Duración da viaxe: 3 minutos
* Velocidade máxima: 5 m/s (18 km/h)

O funicular consta dun cable de 4 cm de diámetro formado por fíos de aceiro. Ao longo da vía están dispostas unhas poleas forradas con goma para evitar o rozamento do cable e o seu desgaste. Ambos coches están unidos a través do cable e empréganse como contrapeso mutuo, xunto cun motor de 300 kW. Conta cun freo principal e outro operacional, que se suman aos dos coches e a un automatismo PLC que xestiona todas as funcións do funicular.

O cable de aceiro é revisado anualmente por persoal externo especializado para controlar o seu estado e recomendar a súa substitución se for preciso. Este ten unha vida útil de entre 15 e 25 anos. De xeito adicional, todos os días realízase unha viaxe de proba previa á súa apertura, sen pasaxeiros.

## Notas 
## Véxase tamén 
### Outros artigos 
* Ascensores de Txurdinaga-Basarrate
* Ascensor de Iturribide-Zabalbide
* Ascensor de Begoña
### Ligazóns externas 
* Páxina oficial do Funicular de Artxanda
Ascensor de Iturribide-Zabalbide

O **ascensor de Iturribide-Zabalbide** é un ascensor situado na cidade de Bilbao.

## Historia 
Inaugurado polo Concello de Bilbao o 15 de maio de 2015, conecta as rúas Iturribide, á altura do número 91, e Zabalbide, á altura do número 43. A súa instalación permitiu mellorar a accesibilidade entre a zona vella e Santutxu, ao salvar unha pendente de 22 graos. O ascensor está inclinado, cunha estética semellante á dun funicular.

A obra enmárcase no Plan Especial de Elementos Mecánicos, xunto con outros catro ascensores en Basurtu, Zorrozgoiti, Otxarkoaga e na Praza do Funicular.

## Medios de transporte 
Como medio de transporte alternativo, xunto ao ascensor están os accesos á estación de Santutxu do metro de Bilbao.

## Véxase tamén 
### Outros artigos
* Ascensores de Txurdinaga-Basarrate
* Ascensor de Begoña
* Funicular de Artxanda

## Notas
Lingua betawi

A **lingua betawi**, ou tamén coñecido como **malaio de Iacarta** ou **malaio betawi**, é unha lingua falada polo pobo betawi en Iacarta, Indonesia. É a lingua nativa de arredor de 5 millóns de persoas; un número preciso é difícil de determinar debido ao uso vago do nome. O malayo betawi é unha lingua informal popular na Indonesia contemporánea, que se usa como base do argot indonesio e que se fala habitualmente nas telenovelas de Iacarta e nalgúns debuxos animados (por exemplo, *Adit Sopo Jarwo*). O nome "betawi" provén de Batavia, o nome oficial de Iacarta durante a era das Indias Orientais Neerlandesas. O indonesio coloquial de Iacarta, unha forma vernácula do indonesio que se estendeu dende Iacarta a grandes áreas de Xava e substituíu os dialectos malaios existentes, ten as súas raíces no malaio betawi. Segundo Uri Tadmor, non hai unha fronteira clara que distinga o indonesio coloquial de Iacarta do malaio betawi.

## Notas 
## Véxase tamén 
### Outros artigos 
* Wikipedia en betawi
### Bibliografía 
* 
### Ligazóns externas 
*Documentación do betawi
Lingua chhattisgarhi

O **chhattisgarhi** () é unha lingua indoaria falada por unhas 16 millóns de persoas en Chhattisgarh, Odisha, Madhya Pradesh e Maharashtra, na India. É a lingua oficial de Chhattisgarh. Agrúpase dentro das linguas hindis orientais e no censo nacional indio é contado como un dialecto do hindi.

## Notas 
## Véxase tamén 
### Bibliografía 
* G. A. Zograph: *Languages of South Asia*, 1960 (translated by G.L. Campbell, 1982), Routledge, Londres.
* H. L. Kavyopadhyaya, G. A. Grierson e L. P. Kavya-Vinod. 1921. A grammar of the Chhattisgarhi dialect of Eastern Hindi.
* Masica, Colin P. 1993. The Indo-Aryan languages. (Cambridge Lamguage Surveys.) Cambridge: Cambridge University Press.
* Boehm, Kelly Kilgo. 2022. A Preliminary Sociolinguistic Survey of the Chhattisgarhi-Speaking Peoples of India. SIL International.
* C. K. Chandrakar, "Chhattisgarhi Shabadkosh"
* C. K. Chandrakar, "Manak Chhattisgarhi Vyakaran"
* C. K. Chandrakar, "Chhattisgarhi Muhawara Kosh"
* Chhattisgarh Rajbhasha Aayog, "Prashashnik Shabdkosh Vol. I & II"
Euchloe tagis

***Euchloe tagis*** é unha especie de lepidóptero ropalócero da familia Pieridae.

Distribúese polo sur de Europa, desde Portugal ao noroeste de Italia e polo norte de África (poboacións locais en Marrocos e Alxeria). 

Esta especie ten poboacións moi localizadas e restrinxidas a pequenas áreas de hábitat adecuado que invariablemente son afloramentos calcarios con matogueira mediterránea, onde se atopan as súas plantas hóspede, crucíferas do xénero *Iberis*.

(MHNT) Euchloe tagis bellezina - Saint-Hilaire-d'Ozilhan (Gard), France - male dorsal.jpg|*Euchloe tagis bellezina* ♂  
(MHNT) Euchloe tagis bellezina - Saint-Hilaire-d'Ozilhan (Gard), France - male ventral.jpg|*Euchloe tagis bellezina* ♂  △
(MHNT) Euchloe tagis castillana - Huesca Candasnos Espagne - male dorsal.jpg| *Euchloe tagis castillana* ♂
(MHNT) Euchloe tagis castillana - Huesca Candasnos Espagne - male ventral.jpg| *Euchloe tagis castillana* ♂  △

## Notas 
## Véxase tamén
### Ligazóns externas 
* Moths and Butterflies of Europe and North Africa: *Euchloe tagis* (inglés)
* European Butterflies and Moths: *Euchloe tagis* (inglés)
Iphiclides feisthamelii

miniatura|Vista dun macho de perfil.
A ***Iphiclides feisthamelii*** é unha especie de lepidóptero ditrisio da familia Papilionidae que se atopa distribuída por España, Portugal, o sur de Francia, Marrocos, Alxeria e Tunisia.

## Descrición 
Trátase dunha especie facilmente reconocible. O seu tamaño oscila entre 35 e 42 mm no bordo da á anterior. As ás dianteiras son de cor branca-amarelada con bandas negras. As posteriores presentan prolongacións en forma de colas, con escamas azul metálico na súa base. As femias son de maior tamaño que os machos e de tonalidades máis amareladas.

## Taxonomía 
Tradicionalmente considerouse á *Iphiclides feisthamelii* unha subespecie de *Iphiclides podalirius* (Linnaeus, 1758), aínda que algúns autores defenden o seu status específico. A *Iphiclides feisthamelii* diferenciaríase exteriormente por ter unha cor máis clara case branca e unha banda submarxinal máis escura e máis ancha nas ás posteriores. Recentes estudos xenéticos (2010) suxiren, con todo, que non habería xustificación suficiente para considerala unha especie diferente.

## Ciclo vital 
Ten dúas ou tres xeracións anuais, dende primavera a finais de verán ou entrado xa o outono. As femias fan postas dun ou dous ovos.

As larvas nacen en poucos días e aliméntanse preferentemente de follas de especies do xénero *Prunus*: *Prunus amygdalus*, *P. persica*, *P. insitia* ou *P. longpipes*. Outras plantas nutricias son: *Pyrus communis*, *Malus domesticus* e *Crataegus oxyacantha*.

## Hábitat 
Os piñeirais cun maior grao de naturalización e as carballeiras son hábitats habituais desta especie. Tamén pode ocupar terreos agrícolas abandonados se neles hai presenza das plantas nutricias para esta especie.

## Distribución 
Ocupa o norte de África, a Península Ibérica e o sur de Francia. Aínda que a súa abundancia é variable, non pode ser considerada unha especie rara.

## Notas 
## Véxase tamén
### Ligazóns externas 
* *Iphiclides feisthamelii* na web Lepidoptera Mundi.
Euchloe simplonia

***Euchloe simplonia*** é unha especie de lepidóptero ropalócero da familia Pieridae. Distribúese polas rexións montañosas de Europa Occidental (Francia, Italia, Suíza). Tamén está citada en España, na Cordilleira Cantábrica e os Pireneos.

É unha bolboreta branca con manchas negras ao final das ás anteriores e unha mácula negra a medio camiño do corpo. O reverso das ás posteriores é de cor verde escura con manchas brancas.

As súas plantas nutricias son principalmente dos xéneros *Sinapis*, *Isatis*, *Aethionema*, *Iberis* e *Biscutella*.

Voa de abril a agosto, e só ten unha xeración. Atópase en prados de flores de montaña en xeral por riba de 1500 metros.

## Notas 
## Véxase tamén
### Ligazóns externas 
* Biodiversidad Virtual: *Euchloe simplonia*
* Moths and Butterflies of Europe and North Africa: *Euchloe simplonia* (inglés)
* European Butterflies and Moths: *Euchloe simplonia* (inglés)
Thecla betulae

***Thecla betulae*** é unha bolboreta da familia Lycaenidae que se distribúe a través da maioría do Paleártico. 
Voa no norte de España, Galicia, Asturias, Cordilleira Cantábrica, ausente en Portugal e illas mediterráneas.
miniatura|300x300px|*Thecla betulae*, ás pechadas.

## Subespecies 
* *T. b. betulae* Europa, N.Caucasus, Transcaucasia,  Saur, Tarbagatai, Dzhungarsky Alatau, Siberia, Amur, Ussuri. Larva en *Prunus spinosa* (Caucasus), *Crataegus sanguinea*, (S.Altai,Saur)
* *T. b. crassa* Samesuga, 1894 S.Ussuri Larva en *Padus asiatica*, *Armeniaca mandschurica*
* *T. b. elwesi* Samesuga, 1890 China do oeste, China Central
* *T. b. yiliguozigounae* Huang & Murayama, 1992 China

## Descrición e comportamento 
Unha pequena bolboreta que se pode ver ao longo de sebes, matogueiras, e bordos de bosques pero é a miúdo pasada por alto, pois pasa moito tempo nas partes altas de grandes árbores, entre eles, prefire os da especie *Fraxinus excelsior*. Machos e femias congréganse nas partes superiores de árbores illadas. Unha vez apareados, a femia descende ás ramas baixas da árbore para comezar a pór os seus ovos. Os machos raramente descenden e ambos aliméntanse principalmente na súa parte alta de resío de mel, é dicir, un líquido que envolve as sementes dalgunhas plantas; outras, é secretada pola propia planta e chega a ser confundida con zume, pero diferénciase desta polo seu escaso contido en nitróxeno e outros nutrientes; e noutras ocasións é secretada por parasitos da planta.
Ambos os sexos son marrón escuro na parte superior das súas ás con colas laranxas. A femia tamén ten unha banda laranxa brillante a través de ambas as ás. O reverso é similar en ambos os sexos e é laranxa brillante con dúas bandas brancas.

## Ciclo de vida e plantas nutricias 
esquerda|miniatura|200x200px|Ovo
En Europa a femia pon os seus ovos en *Prunus spinosa*, *Prunus domestica* e *Crataegus monogyna*, en agosto tardío para pasar o inverno, facendo eclosión a primavera seguinte cando abren os brotes. Descubriuse que a mellor maneira de atopar os lugares nos que cría esta especie é buscar os ovos brancos no inverno. As larvas están extremadamente ben camufladas e aliméntanse só durante a noite, quedando inmóbiles durante o día. A súa metamorfose a pupa ten lugar na follasca, aproximadamente en xuño tardío ou xullo temperán e atrae ás formigas quen a enterran nas capas superficiais do formigueiro.

## Notas 
## Véxase tamén
### Bibliografía
* Asher, Jim, Martin Warren, Richard Fox, Paul Harding, Gaile Jeffcoate & Stephen Jeffcoate (Eds), 2001. *El Atlas de Milenio de Mariposas en Gran Bretaña e Irlanda.* Oxford Prensa universitaria.
* Thomas, J.Un. & A.m. Emmet, 1990. Thecla betulae (Linneo). Páxinas 123–126 en Un. Maitland Emmet, *et al* de Heath del John. (eds) Las Mariposas de Gran Bretaña e Irlanda. *Las Polillas y Mariposas de Gran Bretaña e Irlanda* Vol. 7, Parte 1 (Hesperiidae a Nymphalidae). Harley Libros, Colchester, Reino Unido.

### Ligazóns externas 
* Butterfly-guide.co.uk Entrada
* Imaxe de femia underside
* Thecla betulae en Armenia
Tribunal Supremo de Apelacións de Virxinia Occidental

O **Tribunal Supremo de Apelacións de Virxinia Occidental** (en inglés, *Supreme Court of Appeals of West Virxinia*) é a máxima instancia xudicial do estado de Virxinia Occidental (Estados Unidos). Creado en 1873, a súa sede está en Charleston, capital estatal, e conta con 5 maxistrados cuxas sentenzas só poden ser recorridas ante o Tribunal Supremo dos Estados Unidos. 

## Competencias e composición 
Segundo artigo oitavo da Constitución de Virxinia Occidental, correspóndelle ao Tribunal Supremo de Apelacións garantir o hábeas corpus e exercer o *mandamus* (obrigar ao cumprimento) e o *certiorari* (exercer a revisión xudicial). Polo tanto resolve as apelacións dos casos recorridos dende os tribunais inferiores do estado: en materia criminal directamente dende os xulgados de distrito, e en cuestións civís, familiares, laborais e administrativas do Tribunal Intermedio de Apelacións, fundado en 2021. 

Os cinco xuíces que forman o Tribunal Supremo son escollidos pola cidadanía en eleccións nas que concorren candidatos independentes (os partidos políticos non poden presentar aspirantes). Os mandatos son de 12 anos, mais de quedar algún posto vacante polo falecemento, renuncia ou destitución, o gobernador debe nomear a un suplente ata as eleccións. 

## Notas 
## Véxase tamén 
### Ligazóns externas 
* Páxina web do Tribunal Supremo de Apelacións de Virxinia Occidental (en inglés)
Leptotes pirithous

***Leptotes pirithous*** é un lepidóptero ropalócero da familia Lycaenidae.

## Descrición 
### Imago 
Envergadura alar de entre 21 e 30 mm. Similar a *Lampides boeticus*, pero xeralmente máis pequena e sen a franxa branca postdiscal no dorso das ás. Como moitos licénidos, esta especie presenta dimorfismo sexual: anverso azul nos machos e máis tons marróns nas femias. Reverso das ás posteriores acabadas en dous ocelos e unha cola en cada á.
esquerda|miniatura|275x275px|Comparativa entre *Leptotes pirithous* e *Lampides boeticus.*

### Eiruga 
Robusta; o seu corpo achándase a cada segmento abdominal. Recuberta dunha fina pilosidade curta que brilla coa luz.
Pode ser de varias coloracións (polimórfica), normalmente verde clara.

## Hábitat 
Hábitat variado, normalmente herbazais cálidos e secos, limiares de camiños. A eiruga aliméntase de varios xéneros e especies de Fabaceae, Lythraceae, Plumbaginaceae, Rosaceae e Ericaceae como *Plumbago capensis*, *Indigofera*, *Rynchosia*, *Vigna*, *Burkea*, *Mundulea*, Melilotus, *Crataegus*, *Quercus suber*, *Medicago sativa*, *Trifolium alexandrium*, *Arachis hypogaea*, Lythrum, *Genista*, *Dorycnium*, *Lythrum* salicaria, *Calluna vulgaris*, *Onobrychis viciifolia*, *Ulex*, *Melilotus*.

## Distribución 
Esténdese polo norte de África, sur e centro de Europa e Oriente Medio até a India. No centro de Europa e zonas frías é migratoria. Moitos dos exemplares que se atopan en Europa e España proveñen de exemplares migradores africanos. Pódese atopar en Asturias.

## Período de voo 
Alá onde reside é polivoltina, voando desde febreiro até novembro. Non se sabe con certeza se no seu ciclo hai diapausa; en catividade non se conseguiu inducir.

## Notas 
## Véxase tamén
### Ligazóns externas 
* Eurobutterflies (inglés)
* Butterflies of Africa (inglés)
Lampides boeticus

A ***Lampides boeticus*** é unha pequena bolboreta que se localiza en Europa, África, Asia do Sur e Sueste Asiático, e Australia. Pertence á familia Lycaenidae.

A súa envergadura vai dende os  24– 32  mm para os machos e  dende os 24– 34  mm para as  femias

(MHNT) Lampides boeticus - Midelt Maroco - male dorsal.jpg|*Lampides boeticus* ♂ 
(MHNT) Lampides boeticus - Midelt Maroco - male ventral.jpg|*Lampides boeticus* ♂  △

## Ecoloxía 
As larvas aliméntanse sobre flores, sementes e vaíñas de moitas especies de Fabaceae, incluíndo *Medicago*, *Crotalaria*, *Polygala*, *Sutherlandia*, *Dolichos*, *Cytisus*, *Spartium* e *Lathyrus* , tamén foi atopada sobre  *Crotolaria* *pallida*

En Australia, as larvas son ocasionalmente atendidas por formigas do xénero *Froggattella*, *Iridomyrmex* ou *Camponotus*.

## Notas
Río Arzobispo

[miniatura|O río Arzobispo ao chegar a [Bogotá.]]
O **río Arzobispo**, que augas abaixo recibe os nomes de **río Salitre** e **Juan Amarillo**, é un río de Bogotá. Nace nos cerros Orientais de Bogotá, atravesa as localidades de Santa Fe, Chapinero, Teusaquillo, Barrios Unidos, Engativá e Suba. 

Pertence á subconca hidrográfica do río Salitre que conta cunha área de 13.251,48 hectáreas. Desemboca no río Bogotá ao oeste da cidade na localidade de Suba.

## Percorrido 
Nace a 3.200 metros de altitude nos cerros Orientais da cidade na lagoa do Verjón, a cal se atopa no páramo de Cruz Verde na cordilleira Oriental dos Andes en Colombia. Descende polo costado setentrional de Monserrate, onde se atopa o Salto da Ninfa. A continuación bordea o Pico del Águila marcando o custado norte do parque nacional.

## Historia 
Descoñécese o nome orixinal do río e erradamente faise referencia a el co nome de Neuque.

## Notas
Cyaniris semiargus

***Cyaniris semiargus*** é unha especie de insecto lepidóptero, máis concretamente de bolboreta pertencente á familia Lycaenidae . 

A autoridade científica para a especie é Rottemburg, e foi descrita no ano 1775.

## Notas 
## Véxase tamén
### Ligazóns externas 
* *Cyaniris semiargus* - Biodiversity Heritage Library - Bibliografia
Lingua naiki

O **naiki** ou **kolami do suroeste**, é un unha lingua tribal da familia dravídica falada no estado de Maharashtra, na India. Os dialectos desta lingua son o propio naiki (ou chanda) e o naikṛi (Krishnamurti 2003:57). O naiki está clasificado como en perigo crítico polo Libro Vermello das Linguas Ameazadas da UNESCO.

## Fonoloxía 
### Vogais 
### Consoantes 
## Notas 
## Véxase tamén
TRX1

**TRX1** pode referirse a:
* TRX1, un identificador do MLL (xene)
* TRX1, un identificador da tiorredoxina
* TRX1, un tratamento para unha enfermidade relacionada coa inmunidade desenvolvido por Tolerx.